NELJANDA KOOSSEISU

OTSUS

Haapsalu,				17. detsember 2004 nr 158

Vara võõrandamine
(Suur-Mere tn 1, Haapsalu)

Haapsalu linna munitsipaalomandis on kinnisasi katastriüksuse aadressiga Suur-Mere tn 1, Haapsalu. Kinnisasjal asub amortiseerunud hoone, mis on asustamata. Maja vajab olulist renoveerimist ja linnal ei ole hetkel otstarbekas elamut remontida.
Hoone võimaliku hävimise vältimiseks ja krundi korrastamiseks on kinnisasi otstarbekas võõrandada eesmärgiga, et uus omanik rekonstrueerib elamu oma vahenditega ja korrastab krundi.
Võttes aluseks OÜ Ehituskapital (registrikood 10947516, postiaadress Kesk-Ameerika 8-6, 10122 Tallinn) avalduse ja juhindudes omandireformi aluste seaduse § 33 lg 4, Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 22 lg 1 p 37, § 23, § 34 lg 3, Haapsalu põhimääruse § 12 lg 1 p 43, § 54 lg 3, § 62 ja haldusmenetluse seadusest, Haapsalu Linnavolikogu otsustab:

1. Võõrandada Haapsalu linna omandis olev kinnisasi, mida iseloomustavad alljärgnevad tunnused:
1.1 kinnistu registriosa number 15431;
-	katastriüksuse aadress Suur-Mere tn 1, Haapsalu, Läänemaa;
-	katastriüksuse number 18301:005:0022;
-	katastriüksuse pindala 258 m²;
-	maasihtotstarve ühiskondlike hoonete maa;
-	maa maksustamishind 5 200 krooni;
-	kinnisasjal asub kahekorruseline eterniitkatusega, vee ja kanalisatsiooniga amortiseerunud puitelamu üldpinnaga 118,4 m².

Müüa hinnaga 500 000 (viissada tuhat) Eesti krooni OÜ-le Ehituskapital.

2.	Kinnistu ostuhind Eesti kroonides tuleb punktis 1.1 nimetatud Ostjal tasuda ja kanda hiljemalt kinnistu ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 Eesti Ühispangas või notari deposiitkontole või esitada panga kinnitus ostuhinna tasumise kohta 3 pangapäeva jooksul peale ostu-müügilepingu sõlmimist. Kinnistu notariaalne ostu-müügileping tuleb Ostjal sõlmida 30 päeva jooksul otsuse Ostjale teatavakstegemisest, st 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul kinnistu ostu-müügilepingu mittesõlmimisel otsuses nimetatud Ostja poolt kuulub otsus volikogu poolt osaliselt või tervikuna kehtetuks tunnistamisele vastava otsuse tegemise teel.

3.	Notaritasu kinnistu ostu-müügilepingu vormistamise eest maksab kinnistu Ostja.

4.	Kinnistu Suur-Mere tn 1, Haapsalu, Läänemaa müügi korraldajaks määrata Haapsalu Linnavalitsus ja volitada linna nimel ostu-müügilepingule alla kirjutama linnapea Teet Kallasvee.

5.	Otsus avalikustada väljapanekuga Haapsalu Linnavolikogu Kantseleis.

6.	Otsus teha teatavaks OÜ-le Ehituskapital (Kesk-Ameerika 8-6, 10122 Tallinn) otsuse koopia saatmisega posti teel.

7.	Otsus jõustub teatavakstegemisest.

8.	Otsuse peale võib esitada halduskaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Arder Väli
Volikogu aseesimees